b'\n_START_ARTICLE_\nRafael Ben\xc3\xadtez\n_START_SECTION_\nValencia CF\n_START_PARAGRAPH_\n2001\xc2\xa0m. R. Benitezui pakeitus Hektor\xc4\x85 Kuper\xc4\xaf (H\xc3\xa9ctor Ra\xc3\xbal C\xc3\xbaper) tapo Valencijos CF vyr. treneriu. Su nauju treneriu komanda 2001\xe2\x80\x932002\xc2\xa0m. ir 2003\xe2\x80\x932004 metais tapo La Ligos \xc4\x8dempionais ir tais pa\xc4\x8diais metais buvo laim\xc4\x97ta UEFA taur\xc4\x97. Taip pat buvo apdovanotas kaip \xe2\x80\x9eMet\xc5\xb3 treneris\xe2\x80\x9c.\n_START_SECTION_\nLiverpool FC\n_START_PARAGRAPH_\n2004\xc2\xa0m. bir\xc5\xbeelio 16 d. R. Benitezas buvo paskirtas nauju Liverpool FC vyr. treneriu. Pirm\xc4\x85 sezon\xc4\x85 su R. Benitezu komanda Premier Lyg\xc4\x85 baig\xc4\x97 penkta ir pasiek\xc4\x97 Anglijos lygos taur\xc4\x97s final\xc4\x85, bet po pratesimo nusileido Chelsea komandai rezultatu 3-2. D\xc4\x97l prast\xc5\xb3 komandos rezultat\xc5\xb3 2009\xe2\x80\x932010\xc2\xa0m. sezone R. Benitezas buvo priverstas palikti Liverpulio klub\xc4\x85._NEWLINE_Europos \xc4\x8dempionai_NEWLINE_2004\xe2\x80\x932005\xc2\xa0m. UEFA \xc4\x8cempion\xc5\xb3 lygoje laim\xc4\x97jus prie\xc5\xa1 tokius klubus kaip Grazer AK, Olympiakos, Bayer Leverkusen, Juventus ir pusfinalyje nugal\xc4\x97jus Chelsea, toliau sek\xc4\x97 finalas ir AC Milan. Po pirmo k\xc4\x97linio AC Milan pirmavo prie\xc5\xa1 Liverpool FC net 3:0 ir \xc4\x8dempionai jau atrod\xc4\x97 ai\xc5\xa1k\xc5\xabs. Ta\xc4\x8diau atsitiko visai prie\xc5\xa1ingai. Steveno Gerrardo, Vladim\xc3\xadro \xc5\xa0micero ir Xabi Alonso \xc4\xafvar\xc4\x8di\xc5\xb3 d\xc4\x97ka lygyb\xc4\x97 rungtyn\xc4\x97se buvo atstatyta ir pasibaigus antram k\xc4\x97liniui \xc5\xa1vieslent\xc4\x97 rod\xc4\x97 rezultat\xc4\x85 3:3. Prat\xc4\x99sime \xc4\xafvar\xc4\x8di\xc5\xb3 \xc4\xafmu\xc5\xa1ta nebuvo ir nugal\xc4\x97tojui i\xc5\xa1ai\xc5\xa1kinti prireik\xc4\x97 baudini\xc5\xb3 serijos. Joje Liverpoolio vartininkas Jerzy Dudek atr\xc4\x97m\xc4\x97 du var\xc5\xbeov\xc5\xb3 sm\xc5\xabgius ir \xe2\x80\x9epadovanojo\xe2\x80\x9c Liverpulio komandai istorin\xc4\x99 penkt\xc4\x85j\xc4\x85 \xc4\x8cempion\xc5\xb3 lygos taur\xc4\x99. \xc5\xa0is finalas, vadinamas \xe2\x80\x9eStambulo stebuklu\xe2\x80\x9c, laikomas vienu geriausi\xc5\xb3 \xc4\x8cempion\xc5\xb3 lygos istorijoje.\n_START_SECTION_\nInternazionale\n_START_PARAGRAPH_\n2010\xc2\xa0m. bir\xc5\xbeelio 10 d. buvo paskirtas Milano \xe2\x80\x9eInter\xe2\x80\x9c vyr. treneriu. Rugpj\xc5\xabt\xc4\xaf R. Benitezas i\xc5\xa1kovojo pirm\xc4\x85 trof\xc4\x97j\xc5\xb3 u\xc5\xbe Milano \xe2\x80\x9eInter\xe2\x80\x9c vairo\xc2\xa0\xe2\x80\x93 Italijos futbolo supertaur\xc4\x99, kurios finale buvo \xc4\xafveikta AS Roma. Gruod\xc5\xbeio m\xc4\x97nes\xc4\xaf su komanda laim\xc4\x97jo FIFA Pasaulio futbolo klub\xc5\xb3 taur\xc4\x99, finale \xc4\xafveik\xc4\x99 stipriausi\xc4\x85 Afrikos komand\xc4\x85 TP Mazembe rezultatu 3:0. 2010\xc2\xa0m. gruod\xc5\xbeio 23 d. R. Benitezas po nesutarim\xc5\xb3 su vadovybe ir serijos prast\xc5\xb3 rezultat\xc5\xb3 Serie A pirmenyb\xc4\x97se buvo atleistas i\xc5\xa1 klubo.\n_START_SECTION_\nChelsea\n_START_PARAGRAPH_\n2012\xc2\xa0m. lapkri\xc4\x8dio 12 d., atleidus Roberto di Matteo, R. Benitezas buvo paskirtas laikinuoju Chelsea FC treneriu. \xe2\x80\x9eAristokratai\xe2\x80\x9c sezon\xc4\x85 baig\xc4\x97 tre\xc4\x8dioje lygos vietoje bei triumfavo UEFA Europos lygos pirmenyb\xc4\x97se.\n_START_SECTION_\nNapoli\n_START_PARAGRAPH_\n2013\xc2\xa0m. gegu\xc5\xbe\xc4\x97s 27 d. Twitter socialiniame tinklalapyje buvo paskelbta, kad R. Benitezas pasira\xc5\xa1\xc4\x97 sutart\xc4\xaf su SSC Napoli klubu. Neapolyje Rafa praleido dvejus metus, per kuriuos sp\xc4\x97jo laim\xc4\x97ti Coppa Italia ir Italijos futbolo supertaur\xc4\x97s trof\xc4\x97jus.\n_START_SECTION_\nReal Madrid\n_START_PARAGRAPH_\n2015\xc2\xa0m. bir\xc5\xbeelio 3 d. buvo paskirtas Madrido \xe2\x80\x9eReal\xe2\x80\x9c vyriausiuoju treneriu ir pasira\xc5\xa1\xc4\x97 trej\xc5\xb3 met\xc5\xb3 kontrakt\xc4\x85. Sezon\xc4\x85 Ispanijos pirmenyb\xc4\x97se Real prad\xc4\x97jo de\xc5\xa1im\xc4\x8dia nepralaim\xc4\x97t\xc5\xb3 ma\xc4\x8d\xc5\xb3 i\xc5\xa1 eil\xc4\x97s, ta\xc4\x8diau v\xc4\x97liau sek\xc4\x97 nes\xc4\x97km\xc4\x97s susitikimuose su Sevilla FC ir FC Barcelona komandomis. Pra\xc4\x97jus pusme\xc4\x8diui nuo jo paskyrimo, R. Benitezas buvo atleistas. To prie\xc5\xbeastimi \xc4\xafvardijami nepopuliarumas tarp sirgali\xc5\xb3, prasti santykiai su komandos \xc5\xbevaig\xc5\xbed\xc4\x97mis ir blogi rezultatai prie\xc5\xa1 stiprias komandas.\n_START_SECTION_\nNewcastle United\n_START_PARAGRAPH_\n2016\xc2\xa0m. kov\xc4\x85 pasira\xc5\xa1\xc4\x97 trej\xc5\xb3 met\xc5\xb3 sutart\xc4\xaf su d\xc4\x97l i\xc5\xa1likimo Premier lygoje kovojan\xc4\x8dia Newcastle United ekipa. Nors sezon\xc4\x85 komanda ir baig\xc4\x97 \xc5\xa1e\xc5\xa1i\xc5\xb3 nepralaim\xc4\x97t\xc5\xb3 rungtyni\xc5\xb3 serija, ta\xc4\x8diau to nepakako i\xc5\xa1likti auk\xc5\xa1\xc4\x8diausiame divizione. Pasibaigus sezonui Rafa su klubu pasira\xc5\xa1\xc4\x97 nauj\xc4\x85 trej\xc5\xb3 met\xc5\xb3 trukm\xc4\x97s kontrakt\xc4\x85. \xc4\xae Premier lyg\xc4\x85 R. Benitezo komandai pavyko gr\xc4\xaf\xc5\xbeti jau po pirmo sezono Futbolo lygos \xc4\x8dempionate, kuriame praleisti metai buvo vainikuoti pirm\xc4\x85ja vieta.'